|  |  |  |  |  |
| --- | --- | --- | --- | --- |
| |  |  | | --- | --- | | ***ОДОБРЯВАМ:*** |  | |  | ***Миглена Павлова изпълнителен директор на АОП*** | |
| **СТАНОВИЩЕ\* за осъществен предварителен контрол** по чл. 19, ал. 2, т. 24 от ЗОП |
| **РАЗДЕЛ I ВЪЗЛОЖИТЕЛ** |
| |  |  | | --- | --- | | Официално наименование | **"Специализирана болница за активно лечение на онкологични заболявания" /СБАЛОЗ/ ЕООД София-град /бивш Комплексен онкологичен център ЕООД - град София, старо наименование /Областен диспансер за онкологични заболявания със стационар /ОДОЗС/ - София-град ЕООД/** | | Адрес | **София 1784, ж.к. "Младост 1", бул. Андрей Сахаров 1** | | Партиден номер в РОП | **801** | |
|  |
| **РАЗДЕЛ II ПРОЦЕДУРА** |
| |  |  | | --- | --- | | Уникален номер в РОП | **00801-2014-0005** | | Основание за откриване | **чл. 90 ал. 1, т. 3 от ЗОП** | | Обект на поръчката | **Доставки** | | Предмет:**Доставка на топлинна енергия с топлоносител гореща вода по фиксирани мрежи за сградата на "Специализирана болница за активно лечение на онкологични заболявания" ЕООД, намираща се на адрес гр. София 1784, ж.к. Младост 1,бул. "Андрей Сахаров" №1 за срок от 24 месеца.** | | |
|  |
| **РАЗДЕЛ III** |
| |  | | --- | | **СТАНОВИЩЕ** | | След извършен преглед на изпратените материали във връзка с откриването на процедура на договаряне без обявление се установи следното:    **Правно основание – чл. 90, ал. 1, т. 3 от ЗОП**  Посоченото от възложителя правно основание се прилага, когато възлагането на обществената поръчка на друго лице би довело до нарушаване на:  - авторски или други права на интелектуална собственост;  - или на изключителни права, придобити по силата на закон или на административен акт.    **Мотиви на възложителя и представени доказателства**  В Агенцията по обществени поръчки е представено Решение № 60 от 28.07.2014 г. на управителя на СБАЛОЗ, гр. София за откриване на процедура на договаряне без обявление.  В мотивите за избор на процедура се отбелязва, че на основание чл. 90, ал. 1, т. 3 от ЗОП в случаите, когато възлагането на обществена поръчка на друго лице би довело до нарушаване на авторски или други права на интелектуалната собственост, или на изключителни права, придобити по силата на закон или административен акт, възложителите могат да възлагат обществени поръчки чрез процедура на договаряне без обявление. Посочва се, че съгласно чл. 39, ал. 1, т. 1 и 2 от Закона за енергетиката (ЗЕ), производството и преносът на топлинна енергия са дейности, които подлежат на лицензиране. Допълва се, че съгласно чл. 43, ал. 2, т. 3 от същия закон за една обособена територия на страната се издава само една лицензия за пренос на топлинна енергия. В текста се пояснява, че носител на изключителни права за производство и пренос на топлинна енергия на територията на град София се явява „Топлофикация – София“ ЕАД. Отбелязва се още, че дружеството притежава лицензия № Л-031-02/15.11.2000 г. за производство на топлинна енергия и лицензия № Л-033-05/15.11.2000 г. за пренос на топлинна енергия на територията на град София. Уточнява се, че двете със срок на действие 20 години и са издадени от Държавната комисия за енергийно и водно регулиране (ДКЕВР). Твърди се, че предвид изложеното в мотивите, обществената поръчка не би могла да бъде възложена на друг изпълнител, защото дружеството има изключителни права по смисъла на § 1, т. 26 от Допълнителните разпоредби на ЗОП, за осъществяване на дейността, предмет на разглежданата поръчка, които са за територията на град София. Подчертава се, че те придобити по силата на закон, и възлагането на поръчката на друго лице би довело до нарушаване на тези права.  Доказателства в подкрепа на изложените мотиви не са приложени.  В поле V.2) на решението за откриване на процедурата е отбелязано, че на основание чл. 93, т. 1 от ЗОП, покана няма да бъде изпращана, а ще се сключи договор с дружеството „Топлофикация София” ЕАД.  В поле VIII „Друга информация“ на решението за откриване на процедурата е указано, че прогнозната стойност на поръчката е 150 000 лв.  След направена проверка в Регистъра на ДКЕВР за издадените лицензии за дейностите в енергетиката, достъпен чрез електронната страница на Комисията, се установи, че “Топлофикация София” EАД е вписано под № 20 и притежава лицензия № Л-033-05/15.11.2000 г. за пренос на топлинна енергия на територията на гр. София, със срок на действие 20 години.    **Изводи**  В чл. 130 от ЗЕ е регламентирано задължение топлопреносното предприятие да снабдява с топлинна енергия клиентите, присъединени към топлопреносната мрежа. Съгласно чл. 39, ал. 1, т. 2 от ЗЕ, преносът на топлинна енергия е дейност, подлежаща на лицензиране. Според чл. 43, ал. 2, т. 3 от същия закон, за една обособена територия се издава само една лицензия за пренос на топлинна енергия. Посоченото дава основание за извод, че снабдяването с топлинна енергия на конкретна територия е дейност, която може да се реализира само от определени лица, поради което при възлагането й е приложим чл. 90, ал. 1, т. 3 от ЗОП.  В конкретния случай, от изложените мотиви и направената справка в Регистъра на издадените лицензии за дейностите в енергетиката, е видно, че “Топлофикация София” EАД е носител на изключителни права за пренос на топлинна енергия, придобити по силата на админитративен акт – лицензия, издаден от ДКЕВР на основание ЗЕ. Териториалният обхват на лицензията включва гр. София, където според предмета се намира обектът, за който е предназначена възлаганата доставка.  С оглед на изложеното, считаме че прилагането на чл. 90, ал. 1, т. 3 ЗОП в случая е обосновано. | |
|  |
| |  | | --- | | **ЗАКЛЮЧЕНИЕ** | | Изборът на процедура е законосъобразен | |
|  |
| ***\* Забележка:***В съответствие с чл. 50, ал. 6 от ППЗОП становището на АОП не е задължително за възложителя, който съгласно закона носи отговорността за провеждане на процедурата. В случай че възложителят приеме за основателно негативното становище на АОП, той може да прекрати процедурата на основанията, посочени в закона. Ако възложителят счита, че разполага с неопровержими доказателства относно законосъобразността на избора на процедура, няма пречка тя да продължи независимо от становището на АОП. |